משה דלוז'נובסקי

משה דלוז'נובסקי (דלוזשנאווסקי; בפולנית: Moszek Dłużnowski; 1903–1977) היה עיתונאי, סופר ומחזאי יידיש.

==ביוגרפיה==
משה דלוז'נובסקי נולד בטומשוב מזובייצקי (כיום חלק מפולין) בשנת 1903 למשפחה מרקע צנוע. גדל והתחנך בעיר מולדתו. בשנים 1925-1930 כיהן כעורך של עיתון יידיש מקומי בשם טאָמאשאָווער וואָכנבלאט. בנוסף לקח חלק בפעילות ציונית כחבר בפועלי ציון.

בשנת 1930 עזב את עיר מולדתו והיגר לצרפת, היכן שגר אחיו הבוגר אברם. בפריז המשיך לשמש בתור כתב של מספר עיתוני יידיש. מעט לאחר פרוץ מלחמת העולם השנייה, נמלט מצרפת למרוקו מפני גרמניה הנאצית. אחיו הגדול אשר נשאר בצרפת, נספה באושוויץ. בהשפעת שהותו במרוקו חיבר לימים רומן ביידיש העוסק בחיי היהודים במלאח המסורתי, תלאותיהם וההתעמרות בהם מצד שייח' מקומי; רומן זה תורגם בהמשך לעברית תחת השם "בנות הקדר: רומן מחיי היהודים במרוקו" וכן תורגם לאנגלית ולספרדית.

בשנת 1942 היגר לארצות הברית והתיישב בניו יורק. במהלך השנים הבאות חיבר מספר רב של רומנים, מחזות, ספרי ילדים ומסות ביידיש. המחזה הידוע ביותר שחיבר היה "די איַינזאמע שיף" שעוסק בשואה. המחזה הוצג בתיאטרוני יידיש בני יורק (בכיכוב השחקן מוריס שוורץ) וכן בתיאטרון היהודי בוורשה. ברומן "דאס ראד פון מזל" שחיבר בשנת 1949 כלל זכרונות מעיר מולדתו טומשוב מזובייצקי (הספר כלל איורים של מאנה כץ). הוא כתב בקביעות לעיתון היידיש האמריקאי פארווערטס וכן לעיתונים וכתבי עת אחרים שיצאו לאור בניו יורק, בואנוס איירס, מקסיקו סיטי וישראל. בשנת 1949 זכה בפרס ע"ש צבי קאסל לספרות יהודית. בארצות הברית שמר על קשר קרוב עם סופרים וכותבים אחרים ביידיש יוצאי פולין, בהם יצחק בשביס-זינגר.

נפטר בניו יורק בשנת 1977.

==מספריו==
*בנות הקדר : רומן מחיי היהודים במרוקו, תרגם לעברית: אהרון וייסמן, ירושלים : אחיאסף, 1954.
*ווינט-מילן : נאוועלע, בוענאס איירעס : יידבוך, 1963. ([https://archive.org/details/nybc206981 הספר] באתר ארכיון האינטרנט)
*ווי א בוים אין פעלד : ראמאן, בוענאס איירעס : יידבון, 1958. ([https://archive.org/details/nybc206979 הספר] באתר ארכיון האינטרנט)
*דער רייטוואגן, בוענאס איירעס : אלטער ראזענטאל פאנד, 1958. ([https://archive.org/details/nybc207334 הספר] באתר ארכיון האינטרנט)
* טירן און פענצטער : דערציילונגען, בוענאס איירעס : יידבוך, 1966. ([https://archive.org/details/nybc206982 הספר] באתר ארכיון האינטרנט)
*הארבסט אין וויינגארטן : דערציילונגען און דראמעס, בוענאס איירעס : יידבוך, 1956. ([https://archive.org/details/nybc206967 הספר] באתר ארכיון האינטרנט)
* א ברונעם ביים וועג : דערציילונגען, בוענאס-איירעס : אונזער בוך, 1953. ([https://archive.org/details/nybc206980 הספר] באתר ארכיון האינטרנט)

==לקריאה נוספת==
<div class="mw-content-ltr">
*J. Leftwich (ed.), An Anthology of Modern Yiddish Literature, The Hague – Paris, 1974, pp. 329–330 (biographical note)
</div>

==קישורים חיצוניים==
* 
* [http://www.worldcat.org/identities/np-dluznowsky,%20moshe/ משה דלוזשנאָווסקי] באתר WorldCat Identities
* אברהם לעוו, [http://jpress.org.il/Olive/APA/NLI_heb/SharedView.Article.aspx?parm=VStrtu6I53s2wJdZzIEOwhF3Jfn8zDnIlE1zEow7HoJ2HjQnZ4WxmzwFwj7VV67tYw%3D%3D&mode=image&href=LBF%2F1965%2F11%2F01&page=14&rtl=true "ווינטמילן"], לעבנס-פראגן, 01 בנובמבר 1965.
* [http://jpress.org.il/Olive/APA/NLI_heb/SharedView.Article.aspx?parm=QrBIzyxZx9bg%2Fk2LGfAddLIVUCyznv7TcqEq8L6nfLT5aGbmU5Cz3f%2BSV%2BUuMWN4Yw%3D%3D&mode=image&href=LBF%2F1957%2F10%2F01&page=16&rtl=true "אין ווינגארטן"], לעבנס-פראגן, 01 באוקטובר 1957.
* גבריאל וייסמן, [http://jpress.org.il/Olive/APA/NLI_heb/SharedView.Article.aspx?parm=enIyO4f9ape1n0a1QuDofmxroY2HPD%2FHTPSEj7CTzF6tLI7Cfkr9TVCXXJNfnU%2FoYw%3D%3D&mode=image&href=LBF%2F1954%2F02%2F01&page=14&rtl=true "א ברונעם ביים וועג"], לעבנס-פראגן, 01 בפברואר 1954.
* גבריאל וייסמן, [http://jpress.org.il/Olive/APA/NLI_heb/SharedView.Article.aspx?parm=sMR5%2BK4qHb9GMVFwjtf%2FaIWVDu3p%2BxesdGzMRheuRZ3TJZWF%2FPxApJZdDKOQljm0Yw%3D%3D&mode=image&href=LBF%2F1968%2F11%2F01&page=20&rtl=true "די אינזאמע שיף"], לעבנס-פראגן, 01 בנובמבר 1968.
* 

==הערות שוליים==

קטגוריה:חברי פועלי ציון
קטגוריה:סופרים יהודים פולנים
קטגוריה:סופרים יהודים אמריקאים
קטגוריה:סופרים כותבי יידיש
קטגוריה:עיתונאים כותבי יידיש
קטגוריה:מחזאי יידיש
קטגוריה:אמריקאים שנולדו ב-1903
קטגוריה:אמריקאים שנפטרו ב-1977